rejauldu/bengali-wikipedia huggingface dataset:
স্যার জন অরুন্ডেল (প্রায় ১৩৬৬ - ১১ জানুয়ারী ১৪৩৫), কর্নওয়ালের পাইদারের সেন্ট মাওগানের প্যারিশের ল্যানহার্নের দ্য ম্যাগনিফিসেন্ট নামে পরিচিত, ছিলেন একজন ইংরেজ নাইট যিনি কর্নওয়াল কাউন্টিতে উত্তরাধিকারসূত্রে বৃহৎ সম্পত্তি পেয়েছিলেন। তিনি কর্নওয়ালের শেরিফ ছিলেন এবং ইংল্যান্ডের কিংস নাইটসের চতুর্থ হেনরিদের একজন ছিলেন। ১৪৩৩ সালের তার উইলে, তিনি পেরানজাবুলেতে চ্যাপেলে সেন্ট পিরানের মাথা সংরক্ষণের জন্য অর্থ উইল করেছিলেন।The Saints of Cornwall, Oxford University Press,  By Nicholas Orme  (page 221)   তথ্যসূত্র   বিষয়শ্রেণী:জন্মের সাল অনিশ্চিত বিষয়শ্রেণী:ইংল্যান্ডের সংসদ সদস্য ১৪২৩ বিষয়শ্রেণী:ইংল্যান্ডের সংসদ সদস্য ১৪২২ বিষয়শ্রেণী:ইংল্যান্ডের সংসদ সদস্য মে ১৪২১ বিষয়শ্রেণী:ইংল্যান্ডের সংসদ সদস্য ১৪১৭ বিষয়শ্রেণী:ইংল্যান্ডের সংসদ সদস্য মার্চ ১৪১৬ বিষয়শ্রেণী:ইংল্যান্ডের সংসদ সদস্য এপ্রিল ১৪১৪ বিষয়শ্রেণী:ইংল্যান্ডের সংসদ সদস্য ১৪১১ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য অক্টোবর ১৪০৪ বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:ইংল্যান্ডের সংসদ সদস্য সেপ্টেম্বর ১৩৯৭ বিষয়শ্রেণী:ইংল্যান্ডের সংসদ সদস্য জানুয়ারি ১৩৯৭ বিষয়শ্রেণী:কর্নওয়ালের ইংল্যান্ডের সংসদ সদস্য (প্রাক-১৭০৭) বিষয়শ্রেণী:১৪৩৫-এ মৃত্যু বিষয়শ্রেণী:১৩৬০-এর দশকে জন্ম বিষয়শ্রেণী:ইংরেজ নাইট বিষয়শ্রেণী:অরুন্ডেল পরিবার
এসআরআই ইন্টারন্যাশনাল, যেটি স্ট্যানফোর্ড রিসার্চ ইন্সটিটিউট নামে প্রতিষ্ঠিত হয়েছিল, একটি অলাভজনক মার্কিন গবেষণা ইন্সটিটিউট, যার সদর দপ্তর ক্যালিফোর্নিয়ার মেনলো পার্কে। স্ট্যানফোর্ড বিশ্ববিদ্যালয়ের ট্রাস্টিবৃন্দ ১৯৪৬ সালে এটি প্রতিষ্ঠা করেন। ১৯৭০ সালে এটি স্ট্যানফোর্ড বিশ্ববিদ্যালয় থেকে আনুষ্ঠানিকভাবে পৃথক হয়ে যায় এবং ১৯৭৭ সালে এটির নাম করা হয় এসআরআই ইন্টারন্যাশনাল। এসআরআইতে প্রায় ২৩০০ মানুষ কাজ করে। এসআরআই এর গবেষণার বিষয়ের মধ্যে রয়েছে বায়োমেডিকেল সায়েন্সেস, রসায়ন এবং ম্যাটেরিয়ালস, কম্পিউটিং, আর্থ এবং স্পেস সিস্টেমস, অর্থনৈতিক উন্নয়ন, শিক্ষা এবং শিখন, শক্তি এবং পরিবেশগত প্রযুক্তি, নিরাপত্তা এবং জাতীয় প্রতিরক্ষা। এসআরআই ১০০০টির বেশি প্যাটেন্ট রয়েছে।   ইতিহাস   প্রতিষ্ঠা  ১৯২০ এর দশকে স্ট্যানফোর্ডের অধ্যাপক রবার্ট একলেস সোয়েইন মার্কিন যুক্তরাষ্ট্রের পশ্চিমে একটি গবেষণা ইন্সটিটিউট প্রতিষ্ঠার প্রস্তাব করেন।   তথ্যসূত্র   বিষয়শ্রেণী:মার্কিন যুক্তরাষ্ট্রের প্রতিরক্ষা কোম্পানি
সেকুল ইসলাম (১৯৪৯ - ২০২১) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের অবসরপ্রাপ্ত অধ্যাপক এবং অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।   প্রারম্ভিক জীবন  সেকুল ইসলাম ১৯৪৯ সালে চাঁদপুরের মতলব দক্ষিণ উপজেলার পশ্চিম বাইশপুর গ্রামে জন্মগ্রহণ করেন।   শিক্ষাজীবন তিনি ঢাকা বিশ্ববিদ্যালয়ের অ্যাপ্লায়েড ফিজিক্স, ইলেকট্রনিক্স এন্ড কমিউনিকেশন ইঞ্জিনিয়ারিং বিভাগ থেকে স্নাতকোত্তর ডিগ্রি লাভ করেন। ১৯৯৪ সালে তিনি অস্ট্রিয়ার ভিয়েনা ইউনিভার্সিটি অব টেকনোলোজি থেকে পিএইচডি ডিগ্রি অর্জন করেন।   কর্মজীবন  সেকুল ইসলাম ১৯৭৪ সালে ঢাকা বিশ্ববিদ্যালয়ের অ্যাপ্লায়েড ফিজিক্স, ইলেকট্রনিক্স এন্ড কমিউনিকেশন ইঞ্জিনিয়ারিং (বর্তমানে ইলেকট্রিক্যাল এন্ড ইলেকট্রনিক ইঞ্জিনিয়ারিং) বিভাগে প্রভাষক হিসেবে যোগদান করেন। পর্যায়ক্রমে তিনি বিভাগটির সহকারী অধ্যাপক, সহযোগী অধ্যাপক এবং সিলেকশন গ্রেড প্রাপ্ত অধ্যাপক হন। ২০১৬ সালে ঢাকা বিশ্ববিদ্যালয় থেকে অবসর গ্রহণের পর থেকে তিনি অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ে অধ্যাপনায় নিয়োজিত ছিলেন।  কর্মজীবনে তিনি ঢাকা বিশ্ববিদ্যালয়ের শক্তি ইনস্টিটিউটের পরিচালক, ইঞ্জিনিয়ারিং এন্ড টেকনোলজি অনুষদের ডিন, বিভাগীয় প্রধান, একাধিক বিশ্ববিদ্যালয়ের অধ্যাপক নিয়োগ বোর্ডের সদস্য, সিন্ডিকেট ও একাডেমিক কাউন্সিলের সদস্যসহ বিভিন্ন গুরুত্বপূর্ণ পদে দায়িত্ব পালন করেন।  সেকুল ইসলাম ২০১৭ সালের ১ আগস্ট অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে যোগদান করেন।  গবেষণাকর্ম ও প্রকাশনা  জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। এছাড়া তিনি তিনটি পাঠ্য বইয়ের রচয়িতা।   সদস্যপদ  তিনি বাংলাদেশ ইলেকট্রনিক সোসাইটি, বাংলাদেশ ফিজিক্যাল সোসাইটি, বাংলাদেশ কম্পিউটার সোসাইটি এবং বাংলাদেশ এসোসিয়েশন ফর দি এডভান্সমেন্ট অব সায়েন্স-সহ বিভিন্ন পেশাজীবী সংগঠনের সদস্য ছিলেন।   মৃত্যু  সেকুল ইসলাম ২০২১ সালের ২১ জুলাই ঢাকায় মৃত্যুবরণ করেন।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:চাঁদপুর জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী শিক্ষাবিদ বিষয়শ্রেণী:অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:২০২১-এ মৃত্যু
সিনান পাশা মসজিদ () হলো কসোভোর ঐতিহাসিক একটি মসজিদ। এটি দক্ষিণ কসোভোর কাকানিকে অবস্থিত। মসজিদটি ১৫৯৪-৯৫ সালে নির্মিত হয়েছিল।   মসজিদটি সিনান পাশা কর্তৃক নির্মিত হয়। তিনি ছিলেন পাঁচবারের অটোমান সাম্রাজ্যের গ্র্যান্ড উজির। এই মসজিদটি কাকানিকের দুর্গের সাথে নির্মাণ করা হয়। Gail Warrander, Verena Knaus, Kosovo, p. 10, Bradt Travel Guides, 2010 .  ৪২৯ বছর প্রাচীন এ মসজিদটি আজও কালের সাক্ষী হয়ে কাকানিকের দুর্গের সাথে অবস্থান করছে।   আরো দেখুন    কসোভোতে ইসলাম   তথ্যসূত্র   বিষয়শ্রেণী:কসোভোর উসমানীয় মসজিদ বিষয়শ্রেণী:কসোভোর মসজিদ বিষয়শ্রেণী:উইকিউপাত্তে স্থানাঙ্ক আছে
__TOC__  ১৫ জুলাই ২০২১  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উভয় ব্যবহারকারী ২ ঘণ্টার ব্যবধানে একই ব্যক্তিকে নিয়ে নিবন্ধ তৈরি করেছেন। মো ইসমাইল এবং Md Ismail। — Meghmollar2017 • আলাপ • ০৯:১০, ১৫ জুলাই ২০২১ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বিষয়শ্রেণী:উইকিপিডিয়া সকপাপেট তদন্ত/২০২১
বীণা তারামণ্ডল বা Lyra (গ্রিক λύρα হতে) একটি তারামণ্ডল। এর নাম বীণা বা লায়ার নামের তারযুক্ত বাদ্যযন্ত্র থেকে এসেছে। ২য় শতকে প্রণীত টলেমির ৪৮টি নক্ষত্রমণ্ডলের তালিকায় এটি রাখা হয়েছিলো। বর্তমানে আন্তর্জাতিক অ্যাস্ট্রোনমিকাল ইউনিয়নের দ্বারা স্বীকৃত ৮৮টি নক্ষত্রমণ্ডলের মধ্যে এটি একটি। বীণামণ্ডল একটি ক্ষুদ্রাকার নক্ষত্রমণ্ডল। তবে এর প্রধাণ তারা ভেগা হলো আকাশের উজ্জ্বলতম নক্ষত্রগুলোর একটি। রাতের আকাশে বীণামণ্ডলের উত্তর দিকে রয়েছে ড্রাগন বা দ্রাকো, হারিকিউলিস, ভালপেচুলা, এবং সিগনাস।  উত্তর গোলার্ধের আকাশে বসন্ত কাল থেকে শরৎকাল পর্যন্ত এটি দেখা যায়। গ্রীষ্মকালে এটি প্রায় মাথার উপরে অবস্থান করে। দক্ষিণ গোলার্ধে শীতকালে এটি দক্ষিণ আকাশের নিচের দিকে দেখা যায়।   তথ্যসূত্র   বিষয়শ্রেণী:জ্যোতির্বিজ্ঞান বিষয়শ্রেণী:তারামণ্ডল বিষয়শ্রেণী:টলেমি কর্তৃক তালিকাভুক্ত তারামণ্ডল
গোপালচন্দ্র মুখোপাধ্যায়, জনপ্রিয়ভাবে গোপাল পাঁঠা নামে পরিচিত, একজন ভারতীয় ব্যবসায়ী। তিনি ১৯৪৬ সালে মুসলমান সম্প্রদায়ের দ্বারা পরিচালিত হিন্দু নিধনের সময় (যেটিকে কলকাতা দাঙ্গা বা direct action day ও বলা হয়ে থাকে) সময় হিন্দুদের সুরক্ষা প্রদান করতে ভারতীয় জাতীয় বাহিনী নামক একটি সশস্ত্র বাহিনী  গড়ে তোলেন।  প্রাথমিক জীবন এবং কর্মজীবন গোপাল কলকাতার বউবাজারের মলঙ্গা লেনের একটি বাঙালি হিন্দু পরিবারে জন্মগ্রহণ করেন। তিনি বিপ্লবী অনুকূলচন্দ্র মুখোপাধ্যায়ের ভাগ্নে ছিলেন। শৈশবকালে, তিনি ডাক নাম 'পাঁঠা' অর্জন করেন, কারণ তাঁর পরিবার কলেজ স্ট্রিটের একটি মাংসের দোকান চালাতো। যখন তিনি বড় হন, তিনি মাংসের দোকান চালানোর দায়িত্ব গ্রহণ করেছিলেন। তার ব্যবসার একটি অংশ হিসাবে, তার নিয়মিতভাবে মুসলিম ব্যবসায়ীদের সঙ্গে যোগাযোগ ছিল। ঐতিহাসিক সন্দীপ বন্দ্যোপাধ্যায়ের মতে, গোপাল মুসলমানদের বিরুদ্ধে কোনও তিক্ততা প্রকাশ করেননি।  শেষ জীবন ১৯৪৬-এর ১৬ আগস্ট পাকিস্তান তৈরির স্বার্থে মুসলিম লীগ ঘোষিত প্রত্যক্ষ সংগ্রাম দিবস-এ কলকাতা দাঙ্গার সময় গোপাল ও তাঁর ভারতীয় জাতীয় বাহিনীকে উদ্ধারকারী ও নায়ক হিসেবে অভিহিত করেন অনেকে। তারপর শেষ জীবনকালে, গোপাল সামাজিক কর্মী হয়ে ওঠেন এবং ন্যাশনাল রিলিফ সেন্টার ফর ডেসটিটিউটস্ নামে একটি দাতব্য সংস্থা চালান। তিনি তার এলাকায় একটি কালীপূজা শুরু করেন। কলকাতায় প্রতি বছর পূজা উদযাপনকালে, বহু মানুষ তার দ্বারা শুরু করা বিখ্যাত পূজা পরিদর্শনে আসেন। ২০১৪ সালে হিন্দু সংহতি গোপাল পাঁঠার শতবর্ষ স্মরণ করে।   তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:২০০৫-এ মৃত্যু বিষয়শ্রেণী:বাঙালি হিন্দু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি ব্যবসায়ী
মার্টিন জেমস ফ্লিগার শিয়েনলে  (জন্ম ৩০ জুলাই, ১৯৮২), যিনি পেশাদারভাবে মার্টিন স্টার নামে পরিচিত, একজন আমেরিকান অভিনেতা। তিনি কমেডি নাটক ফ্রিকস অ্যান্ড গিক্স (১৯৯৯-২০০০) -এ বিল হ্যাভারচাক, কমেডি সিরিজ পার্টি ডাউন (২০০৯-২০১০, ২০২৩) -এ রোমান ডিবিয়ার্স, এইচবিও সিরিজ সিলিকন ভ্যালি (২০১৪-২০১৯) -এ বার্ট্রাম গিলফয়েল, নকড আপ (২০০৭) এবং অ্যাডভেঞ্চারল্যান্ড (২০০৯) -এ তার চলচ্চিত্র ভূমিকার জন্য এবং মার্ভেল সিনেমাটিক ইউনিভার্সের দ্য ইনক্রেডিবল হাল্ক (২০০৮), স্পাইডার-ম্যান: হোমকামিং (২০১৭), স্পাইডার-ম্যান : ফার ফ্রম হোম (২০১৯) এবং স্পাইডার-ম্যান: নো ওয়ে হোম (২০২১) -এ রজার হ্যারিংটনের ভূমিকার জন্য পরিচিত ।   তথ্যসূত্র   বিষয়শ্রেণী:মার্কিন অভিনয়শিল্পী বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়ার চলচ্চিত্র নির্মাতা বিষয়শ্রেণী:মার্কিন বৌদ্ধ বিষয়শ্রেণী:মার্কিন ব্যক্তি বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন ভিডিও গেম অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:প্রাক্তন রোমান ক্যাথলিক বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ব্রিটিশ বংশোদ্ভূত মার্কিন ব্যক্তি
থাম্ব|টলিউইনের রাসায়নিক কাঠামো টলুইন যা আগে টলুয়ল নামে পরিচিত ছিলো, একটি পরিষ্কার, জলে অদ্রবণীয়, হালকা রঙ পাতলাকারক (পেইন্ট থিনার) এর গন্ধযুক্ত, শিল্পকারখানার কাঁচামাল এবং দ্রাবক হিসেবে বহুল ব্যবহৃত তরল পদার্থ। এটি একটি বেনজিন উপজাতক। বেনজিনের ছয় কার্বনের সাথে যুক্ত হাইড্রোজেন সমূহের একটি হাইড্রোজেন মূলক CH3 দ্বারা প্রতিস্থাপিত হয়। এটার IUPAC নাম মিথাইল বেনজিন। এটি একটি এরোমেটিক হাইড্রোকার্বন। অনেক সময় শ্বাসের সাথে টলুইন শরীরে প্রবেশ করলে স্নায়ুতান্ত্রিক সমস্যা দেখা দেয়। টলুইন গুরুত্বপূর্ণ জৈব দ্রাবক কিন্তু এটা বেশ কিছু সুপরিচিত অজৈব যৌগ যেমন সালফার, আয়োডিন দ্রবীভূত করতে পারে।  ইতিহাস ১৮৩৭ সালে পোলিশ রসায়নবিদ ফিলিপ ওয়াল্টার পাইন তেলের পাতনের মাধ্যমে সর্বপ্রথম টলুইন তৈরী করেন। তিনি পদার্থটির নামকরণ করেন রেটিন্যাপথা। অল্প দিনের মধ্যেই নামটি পালটে পুরাতন নাম টলুয়ল রাখা হয়।  কলম্বিয় গাছ মাইরোক্সিলন বালসামুম থেকে উৎপাদিত সুগন্ধির নাম ছিলো টলু বালসাম। এই টলু বালসাম থেকে টলুয়ল নামের উৎপত্তি।, page 93 এটার প্রকৃত নামকরণ করেন জনস জ্যাকব বার্জেলিয়াস।  ভৌত বৈশিষ্ট্য টলুইনের পৃষ্ঠটান ২৭.৭৩ ডাইন/সেন্টিমিটার।  অন্যান্য নাম IUPAC নাম মিথাইল বেনজিন এবং প্রচলিত নাম টলুইন, ফিনাইল মিথেন, টলুয়ল, অ্যানিসেন তথ্যসূত্র  বহিঃসংযোগ   ATSDR – Case Studies in Environmental Medicine: টলুইনের বিষাক্ততা  U.S. Department of Health and Human Services (public domain)  টলুইন CDC – NIOSH Workplace Safety and Health Topic (DHHS)  বিষয়শ্রেণী:জৈব যৌগ বিষয়শ্রেণী:হাইড্রোকার্বন জাতক বিষয়শ্রেণী:অ্যালকাইল বেনজিন বিষয়শ্রেণী:পেট্রোরাসায়নিক বিষয়শ্রেণী:বিপজ্জনক বায়ু দূষণকারী বিষয়শ্রেণী:রাসায়নিক পণ্যদ্রব্য বিষয়শ্রেণী:প্রেট্রোরাসায়নিক বিষয়শ্রেণী:ফিনাইল যৌগ বিষয়শ্রেণী:পেশাগত নিরাপত্তা ও সুস্বাস্থ্য
সংযোগ=https://en.wikipedia.org/wiki/File:India_-_Srinagar_-_023_-_Nishat_Bagh_Mughal_Gardens.jpg|থাম্ব|280x280পিক্সেল|নিশাত বাগ (১৬৩৩): কাশ্মীরের একটি মুঘল বাগান ইসলামি উদ্যান সাধারণত ভূমির এমন একটি অংশ যেখানে পানি ও ছায়ার প্রসঙ্গটি প্রধান্য পায়। এসব উদ্যানের সবচেয়ে পরিচিত স্থাপত্য নকশা হলো 'চারবাগ' (বা চাহার বাগ) নকশা, যেখানে চারটি ছোট বাগান হাঁটার পথ বা প্রবহমান পানি দ্বারা বিভক্ত থাকে। হাঁটার জন্য তৈরি ইংরেজি উদ্যানের থেকে ভিন্ন হয়ে, ইসলামিক উদ্যানগুলো বিশ্রাম, প্রতিফলন এবং চিন্তার জন্য ডিজাইন করা হয়। ইসলামি বাগানের একটি প্রধান বৈশিষ্ট্য ছিল ইন্দ্রিয়গ্রাহ্য অভিজ্ঞতা প্রদান করা, যা পানি এবং সুগন্ধি উদ্ভিদের ব্যবহারের মাধ্যমে অর্জন করা হতো।  ইসলাম বহু অঞ্চলের জলবায়ুতে ছড়িয়ে পড়ার আগে, ঐতিহাসিকভাবে এই উদ্যানগুলি গরম ও শুষ্ক পরিবেশ থেকে অবকাশ প্রদানের জন্য ব্যবহৃত হত। এগুলি বিভিন্ন উদ্দেশ্যের জন্য নানা আকার ধারণ করতো, যার বেশিরভাগই আর অস্তিত্ব নেই। কুরআনে উদ্যানের অনেক উল্লেখ রয়েছে এবং বলা হয়েছে যে উদ্যানগুলি মুমিনদের জন্য প্রতিশ্রুত জান্নাতের পার্থিব উপমা হিসাবে কাজ করে:  উদ্যানের জনপ্রিয় জান্নাতী ব্যাখ্যার পাশাপাশি, ইসলামি উদ্যানগুলির সাথে সম্পদ, ক্ষমতা, অঞ্চল, আনন্দ, শিকার, অবসর, ভালোবাসা, সময় ও স্থান সহ আরও বেশ কয়েকটি সুনির্দিষ্ট সংযোগ রয়েছে।  এই অন্যান্য সংযোগগুলি শান্ত চিন্তা ও প্রতিফলনের বিষয়ে আরও বেশি প্রতীকী তাৎপর্য অর্জন করে এবং একটি পণ্ডিতপূর্ণ ধারণার সাথে যুক্ত হয়।  অনেক ইসলামি উদ্যান আর না থাকলেও, পণ্ডিতরা এই বিষয়ে আরবি ও ফারসি সাহিত্যের উপর ভিত্তি করে সেগুলো  সম্পর্কে অনেক কিছুই অনুমান করেছেন। পশ্চিমে স্পেন ও মরক্কো থেকে পূর্বে ভারত পর্যন্ত বিস্তৃত অঞ্চলে অসংখ্য আনুষ্ঠানিক ইসলামি উদ্যান টিকে আছে। তবে, কোন উদ্যানগুলিকে ইসলামি উদ্যানের ঐতিহ্যের অংশ হিসাবে বিবেচনা করা উচিত তা নিয়ে ঐতিহাসিকরা একমত নন। এই ঐতিহ্য বেশ কয়েক শতাব্দী ধরে তিনটি মহাদেশকে প্রভাবিত করেছে।  বিষয়শ্রেণী:ইসলামি উদ্যান বিষয়শ্রেণী:ইসলামি শিল্পকলা বিষয়শ্রেণী:ইসলামি স্থাপত্য উপাদান
... প্রথম যে ভারতীয় ছবি টেকনিকালারে নির্মিত হয়, তা হলো সোহরাব মোদির ঝাঁসি কি রানি (১৯৫৩)?   ... ১৯৩৩ সালে ভারতের প্রথম রঙিন ছবিসাইরানধ্রি মুক্তি পায়। জার্মানিতে এর কাজ করা হয়? ... ১৯৩৫ সালে পরিচালক নিতিন বোসের সুপারিশে তাঁর ধুপ ছাও ছবিতে প্রথম প্লেব্যাক গানের প্রচলন হয়? ... ১৯৩৩ সালে ভারতের প্রথম এয়ারকন্ডিশন্ড মুভি থিয়েটার ‘রেগাল সিনেমা’ উদ্বোধন হয়? ... বলিউডে প্রথম স্ট্যান্ট ব্যবহার শুরু হয় ১৯৩৫ সালে হান্টারওয়ালি ছবিতে। অস্ট্রেলিয়ান অভিনেত্রী মেরি ইভান্স সে সময় স্ট্যান্ট করতেন। তাঁকে ‘ফিয়ারলেস নাদিয়া’ ডাকা হতো? ... জে বি এইচ ওয়াদিয়ার ১৯৩৭ সালের ছবি নওজোয়ান প্রথম ভারতীয় ছবি, যাতে কোনো গান ব্যবহার করা হয়নি? ... ১৯৩১ সালে প্রথম সবাক ছবি আলম আরায় প্রথম গান ব্যবহার হয়? ...  ১৯৩২ সালের ছবি ইন্দ্র সভায় ৭১টি গান ব্যবহার করা হয়?   ... ইতালির সঙ্গে বলিউডের প্রথম আন্তর্জাতিক যৌথ প্রযোজনার ছবি নালা দামায়ান্তি ১৯২১ সালে নির্মিত হয়? ... ফাতিমা বেগম প্রথম ভারতীয় নারী প্রযোজক ও পরিচালক, যিনি ১৯২৬ সালে বুলবুল-এ-পারাস্তান নির্মাণ করেন?  আপনি জানেন কি তালিকা প্রবেশদ্বার:বলিউড/আপনি জানেন কি/১  প্রবেশদ্বার:বলিউড/আপনি জানেন কি/২
অ্যাসোর্টেড মোশন পিকচার্স হল ভারতের মুম্বাই ভিত্তিক একটি প্রোডাকশন হাউস। ২০১৫ সালে অরিত্র দাস, সর্বাণী মুখোপাধ্যায় এবং রাম কমল মুখোপাধ্যায় এই প্রতিষ্ঠানটি প্রতিষ্ঠা করেছিলেন।   পরিচালনা  প্রোডাকশন হাউসটি মুম্বাইয়ে অবস্থিত এবং এটি বিভিন্ন স্বল্পদৈর্ঘ্য চলচ্চিত্র তৈরি করেছে। এর সফল চলচ্চিত্রগুলির মধ্যে রয়েছে রিকশাওয়ালা, কেকওয়াক, ব্রোকেন ফ্রেম, সিজনস গ্রিটিংস, শুভ বিজয়া এবং আসন্ন চলচ্চিত্র দ্য ইনসাইড জব।   চলচ্চিত্র  বছরশিরোনামঅভিনয়শিল্পীপরিচালকটীকা২০১৯কেকওয়াকএশা দেওল, অনিন্দিতা বোস, তরুণ মালহোত্রারাম কমল মুখার্জি শর্ট ফিল্ম২০১৯ঋতু অভিবাদনলিলেট দুবে, শ্রী ঘটক, সেলিনা জেটলিরাম কমল মুখোপাধ্যায়ফিচার ফিল্ম২০২১রিকশাওয়ালা কস্তুরী চক্রবর্তী, অবিনাশ দ্বিবেদী, সঙ্গীতা সিনহারাম কমল মুখার্জি ফিচার ফিল্ম২০১৯ভাঙ্গা ফ্রেম ঋতাভরী চক্রবর্তী, রোহিত রায়, অনন্যা সেনগুপ্তরাম কমল মুখোপাধ্যায়শর্ট ফিল্ম২০২০শুভ বিজয়াদেবীনা বনার্জী, গুরমিত চৌধুরী, খুশবু কারভারাম কমল মুখোপাধ্যায়শর্ট ফিল্ম২০২১ভিতরের কাজ†শ্রীলেখা মিত্র, সাহেব চ্যাটার্জি, প্রিয়াঙ্কা ভট্টাচার্যশিলাদিত্য মৌলিক আনকামিংকলাবই†শরিব হাসমি, শ্রুতি বাপনাসৌমিত্র সিং২০২১এক দুআএশা দেওলরাম কমল মুখোপাধ্যায়২০২১ওয়ালেটনাসিরুদ্দিন শাহসৌমিত্র সিং২০২৫বিনোদিনী - একটি নটীর উপাখ্যানরুক্মিণী মৈত্র, কৌশিক গাঙ্গুলি, রাহুল বসু, ওম সাহানিরাম কমল মুখোপাধ্যায়   তথ্যসূত্র   বিষয়শ্রেণী:মুম্বই ভিত্তিক চলচ্চিত্র প্রযোজনা কোম্পানি
অ্যা স্টাডি ইন কোরিওগ্রাফি ফর ক্যামেরা () ১৯৪৫ সালের পরীক্ষামূলক নির্বাক স্বল্পদৈর্ঘ্য চলচ্চিত্র, যেটি পরিচালনা করেছেন মার্কিন পরিচালক মায়া ডেরেন। এটি ছিলো ডেরেনের তৃতীয় চলচ্চিত্র প্রকল্প, যেখানে তিনি সম্পূর্ণরূপে মঞ্চ এবং প্রকৃত-স্থানের সীমা থেকে মানব শরীর মুক্ত করার বিষয়ে দৃষ্টি উপলব্ধ করেছিলেন। ট্যালি ব্যাটি চলচ্চিত্র্রে একক অভিনয় করেন।   অভিনয়ে   ট্যালি ব্যাটি   তথ্যসূত্র    বহিঃসংযোগ        বিষয়শ্রেণী:১৯৪৫-এর চলচ্চিত্র বিষয়শ্রেণী:১৯৪০-এর দশকের স্বল্পদৈর্ঘ্য চলচ্চিত্র বিষয়শ্রেণী:১৯৪০-এর দশকের আভঁ-গার্দ ও পরীক্ষামূলক চলচ্চিত্র বিষয়শ্রেণী:নির্বাক চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন আভঁ-গার্দ ও পরীক্ষামূলক চলচ্চিত্র বিষয়শ্রেণী:মায়া ডেরেন পরিচালিত চলচ্চিত্র
গেরমান বের্তেরামে (, ; জন্ম: ১৩ নভেম্বর ১৯৯৮) হলেন একজন আর্জেন্টিনীয়–মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৫ সালে, বের্তেরামে আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২৪ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন গেরমান বের্তেরামে ১৯৯৮ সালের ১৩ই নভেম্বর তারিখে আর্জেন্টিনার ভিয়া মারিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বের্তেরামে আর্জেন্টিনা অনূর্ধ্ব-১৭ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৫ সালে তিনি আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল মেক্সিকো  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-১৭ আন্তর্জাতিক ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:সান লোরেন্সো আলমাগ্রোর খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:কর্দোবা প্রদেশের (আর্জেন্টিনা) ফুটবলার
অন্ধ্রপ্রদেশ ফুটবল দল ভারতের অঙ্গ রাজ্য অন্ধ্রপ্রদেশের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।   ইতিহাস   তিনি ২বার সন্তোষ ট্রফির ফাইনালে উপস্থিত হয়েছেন এবং ১বার ট্রফি জিতেছেন। ১৯৫৯ সালের আগে, দলটি অন্ধ্র ফুটবল দল হিসাবে প্রতিদ্বন্দ্বিতা করেছিল। হায়দ্রাবাদ ফুটবল অ্যাসোসিয়েশন এবং অন্ধ্র ফুটবল অ্যাসোসিয়েশনের সাথে একীভূত হয়ে সম্মিলিত দল গঠন করে।  তারা ৬৯তম সন্তোষ ট্রফির (২০১৫) চূড়ান্ত পর্বে যোগ্যতা অর্জন করতে ব্যর্থ হয়েছে।http://www.kolkatafootball.com/aiff_santosh_trophy_2015/index.html#horizontalTab7   সাফল্য   রাজ্য   অন্ধ্রপ্রদেশ  সন্তোষ ট্রফি List of Santosh Trophy Finals   বিজয়ী (১): ১৯৬৫-৬৬  রানার্স-আপ (১): ১৯৬৩-৬৪  বিসি রায় ট্রফি  বিজয়ী (২): ১৯৬৫-৬৬, ১৯৭৫-৭৬  রানার্স-আপ (৬): ১৯৬৪-৬৫, ১৯৬৭-৬৮, ১৯৭২-৭৩, ১৯৭৭-৭৮, ১৯৭৮-৭৯, ১৯৯২-৯৩  মীর ইকবাল হুসেইন ট্রফি  রানার্স-আপ (১): ১৯৯৪-৯৫   অন্যান্য    অন্ধ্রপ্রদেশ   স্যাট নাগজি ফুটবল টুর্নামেন্ট  রানার্স-আপ (৪): ১৯৬২, ১৯৬৭, ১৯৭৬, ১৯৭৭   তথ্যসূত্র   বিষয়শ্রেণী:সন্তোষ ট্রফির দল বিষয়শ্রেণী:অন্ধ্রপ্রদেশ বিষয়শ্রেণী:ভারতে ফুটবল বিষয়শ্রেণী:অন্ধ্রপ্রদেশে ফুটবল
আবু ধাবি ভারতীয় স্কুলhttps://whichschooladvisor.com/uae/school-review/abu-dhabi-indian-schoolhttp://ict.adisuae.com/ADIS/ হল (এডিআইএস) সংযুক্ত আরব আমিরাতের  রাজধানী আবু ধাবি শহরে ভারতীয় (সিবিএসই) পাঠ্যক্রমের শিক্ষা প্রদানের সবচেয়ে বড় বেসরকারি স্কুলগুলির মধ্যে একটি। স্কুল পরিচালিত হয় একটি অনারারি বোর্ড অফ গভর্নরস, যার মধ্যে প্রধান চেয়ারম্যান ড.বি.র.শেঠী আছেন। এই স্কুলটি কোনও লাভের ভিত্তিতে পরিচালিত হয় এবং এর সুবিধাগুলি সম্প্রদায়ের সেবায় নিবেদিত হয়, যা ভারতের রাষ্ট্রদূতকে ইউ.এ.এ-তে প্রধান প্রধান পৃষ্ঠপোষক হিসেবে নিয়োগ দেয়, এইচ ই। নবদীপ সিং সুরি। স্কুল সেন্ট্রাল বোর্ড অফ সেকেন্ডারি এডুকেশন, নিউ দিল্লি, ভারত থেকে অনুমোদিত এবং শিক্ষা মন্ত্রণালয় কর্তৃক স্বীকৃত এবং লাইসেন্সপ্রাপ্ত, আবু ধাবি। স্কুল স্থান এবং আকার সেরা এক স্থান।   অবস্থান  আবু ঢাবি ভারতীয় স্কুল আবু ঢাবি শহরের সমস্ত অংশ থেকে সহজেই সহজেই অ্যাক্সেসযোগ্য আল সালাম স্ট্রিট (৮ ম স্ট্রিট) এবং নিউ কর্নিশের কাছে আবুধাবীতে শাবিয়া মুরুর এলাকার ২৩ রাস্তার উপর অবস্থিত। এটি দক্ষিণ আফ্রিকার রাষ্ট্রদূত ইউএএ এ বাড়িতে অবস্থিত।   ইতিহাস  আবু ঢাবি ভারতীয় স্কুলটি প্রাথমিকভাবে ১৯৭৫ সালে পুরানো ভারতীয় সমাজ কেন্দ্র (আইএসসি) চত্বরে অবস্থিত ছিল। ১৯৮০ সালে লাতিন আমেরিকার রাষ্ট্রপতি এইচ এ শেখ জায়েদ বিন সুলতান আল নাহিয়ানের সহায়তায় স্কুলটি নিজের ক্যাম্পাস ধারণ করতে সক্ষম হয়েছিল। সংযুক্ত আরব আমিরাতের ভারতীয় সম্প্রদায়ের জন্য ভাল শিক্ষাগত সুযোগসুবিধা প্রদানের জন্য শাবিয়া মুড়োর এলাকার একটি বড় ভূখন্ডের জমি দান করেছে। আবুধাবি ইন্ডিয়ান স্কুল এ বক্তৃতা করেছেন যে ব্যক্তিত্ব আবদুল কালাম, কিরণ বেদী, প্রতিভা পাতিল, কাপিল সিবাল, স্যাম পিত্রোদা, আনন্দ কুমার ইত্যাদি।   শিক্ষাবিদগণ  স্কুল সেন্ট্রাল বোর্ড অফ সেকেন্ডারি এডুকেশন, নিউ দিল্লি থেকে অনুমোদিত, এবং শিক্ষা মন্ত্রণালয়, আবুধাবীর দ্বারা স্বীকৃত। স্কুলটি কিন্ডারগার্টেন থেকে বর্গক্ষেত্র থেকে পূর্ণকালীন শিক্ষা প্রদান করে। ছেলেমেয়েদের উচ্চ মাধ্যমিক বিদ্যালয় এবং মাধ্যমিক বিদ্যালয় (ক্লাস ২ থেকে) পৃথক করা হয়।  এসএসসি-স্তরের ভাষাবিজ্ঞানগুলির মধ্যে রয়েছে ফরাসি এবং হিন্দি এবং বিশেষ আরবি এইচএসসি-স্তরের বিশেষজ্ঞরা গণিত / জীববিজ্ঞান / কম্পিউটার বিজ্ঞান এবং গণিত / ইনফরম্যাটিক্স প্র্যাকটিসেস / সমাজবিজ্ঞান / সাইকোলজি এভিয়েশনের সাথে বিজ্ঞান স্ট্রীম অন্তর্ভুক্ত করে।   ক্যাম্পাস  ক্যাম্পাসের জমি এবং আবুধাবীতে ভারতীয় সম্প্রদায়ের জন্য একটি শিক্ষা প্রতিষ্ঠান গড়ে তোলার জন্য ভারতীয় রাষ্ট্রদূতকে সংযুক্ত করে সংযুক্ত আরব আমিরাতের প্রাক্তন সভাপতি শেখ জায়েদ বিন সুলতান আল নাহিয়ানের দেওয়া।   তথ্যসূত্র   বিষয়শ্রেণী:সংযুক্ত আরব আমিরাত বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
বহেড়াতৈল ইউনিয়ন বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন।এক নজরে বহেড়াতৈলউপজেলা ভিত্তিক ইউনিয়ন তালিকা   ভৌগোলিক উপাত্ত  বহেড়াতৈল ইউনিয়নের মোট আয়তন ১০.৮১৫ একর। ঘরবাড়ির সংখ্যা ৬২০৭ টি।http://www.bbs.gov.bd/WebTestApplication/userfiles/Image/Census2011/Dhaka/Tangail/Tangail_C01.pdf  | টাঙ্গাইল জেলার তথ্য গ্রাম সংখ্যা ১১ টি।http://baharatoilup.tangail.gov.bd/node/369272   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী বহেড়াতৈল ইউনিয়নের মোট জনসংখ্যা ৫১,০০৩ জন। প্রতি ব:কি: এ ৫৬৬ জন লোক বাস করে।   যোগাযোগ ব্যবস্থা  সখিপুর উপজেলার তালতলা চত্তর থেকে আধ কিলোমিটার উত্তর হয়ে ৮ কিলোমিটার পশ্চিমে বহেড়াতৈল ইউনিয়ন পরিষদ।http://baharatoilup.tangail.gov.bd/node/369291   হাটবাজারের তালিকা  ১। বহেড়াতৈল বাজারঃ- বহেড়াতৈল বাজার বহেড়াতৈল ইউনিয়নের সবচেয়ে বড় হাট। প্রতি বৃহস্পতিবার হাজার হাজার মানুষ তাদের দৈনন্দিন জিনিসপত্র ক্রয় ও বিক্রয়ের জন্য এই বহেড়াতৈল হাটে আসে। সকাল হতেই লোকজনের সমাগম ঘটে। তরি-তরকারি থেকে শুরু করে গরু, মহিষ পর্যন্তও ক্রয় বিক্রয় হয়। সোমবারেও প্রায় সারাদিন শতেকখানি মানুষের সমাগম ঘটে। ঐদিন শুধু নিত্যদিনের প্রয়োজনীয় জিনিসপত্রই পাওয়া যায়। ইউনিয়ন পরিষদ ভবনের সাথেই এই বাজারের অবস্থান। আশপাশের গ্রাম গুলো হল, দক্ষিণে বেতুয়া, পূর্বে আমতৈল, উত্তরে ঘাটেশ্বরী। ২। কালিয়ান বাজারঃ এটি মুলত প্রতিদিন সকালে বাজার বসে, নিত্য প্রয়োজনীয় সব কিছুই পাওয়া যায়,তরি-তরকারি থেকে মাছ,মাংস ও অন্যান্য দ্রবাদি পাওয়া তাছাড়া সপ্তাহে ২ দিন যথাক্রমে মঙ্গলবার ও শুক্রবারে বিকেলে হাট বসে। ৩। বেতুয়া থলচালা বাজারঃ সপ্তাহে শনিবার হাট বসে,এলাকার মানুষের নিত্যপ্রয়োজনীয় জিনিসপত্রের ক্রয় বিক্রয় হয়।   হাসপাতাল  সরকারী হাসপাতাল রয়েছে মোট ৬ টি :  এই হাসপাতাল গুলো থেকে বিনামূল্যে প্রাথমিক চিকিৎসা সেবা, পরিবার পরিকল্পনা সেবা এবং আরও অন্যান্য সেবা দেয়া হয়।  বিস্তারিত জানতে হাসপাতালের নামের উপর ক্লিক করুন।  .	ইউনিয়ন স্বাস্থ্য ও পরিবার কল্যাণ কেন্দ্র। .	ইউনিয়ন সাব সেন্টার । .	গোহাইলবাড়ী কমিউনিটি ক্লিনিক । .	বগা-প্রতিমা কমিউনিটি ক্লিনিক । .	বেতুয়া কমিউনিটি ক্লিনিক । .	কালিয়ান কমিউনিটি ক্লিনিক ।   শিক্ষা  স্কুলঃ-  বহেড়াতৈল গণ উচ্চ বিদ্যালয়, বহেড়াতৈল সরকারি প্রাথমিক বিদ্যালয়, যোগীরকোফা সরকারি প্রাথমিক বিদ্যালয়, বেতুয়া সরকারি প্রাথমিক বিদ্যালয়, বেতুয়া উচ্চ বিদ্যালয়, গোহাইলবাড়ী সরকারি প্রাথমিক বিদ্যালয়, ডাবাইল সরকারি প্রাথমিক বিদ্যালয়,গোহাইলবাড়ী আঃ গনি উচ্চ বিদ্যালয়, গোহাইলবাড়ী আমির উদ্দিন কলেজ,কালিয়ান উচ্চ বিদ্যালয়,  মাদ্রাসা:-  কালিয়ান দাখিল মাদ্রাসা, বেতুয়া পশ্চিমপাড়া বিশ্ব নবী (স:) হাফিজিয়া মাদ্রাসা, জামিয়া আশরাফিয়া মাদ্রাসা ও এতিম খানা ডাবাইল গোহাইলবাড়ি, বাইতুন নাবি হাফিজিয়া মাদ্রাসা,আমতৈল নূরানী হাফিজিয়া মাদ্রাসা ও এতিমখানা http://baharatoilup.tangail.gov.bd/node/430193http://baharatoilup.tangail.gov.bd/node/711601   দর্শনীয় স্থান  ১. নকিল বিল   উল্লেখযোগ্য ব্যক্তি    বিবিধ    আরও দেখুন    বহিঃসংযোগ  তথ্যসূত্র  বিষয়শ্রেণী:সখিপুর উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান